

REPUBLIKA HRVATSKA

BRODSKO-POSAVSKA ŽUPANIJA

OPĆINA BEBRINA

OPĆINSKI NAČELNIK

Bebrina 83, 35 254 Bebrina

opcina@bebrina.hr

OIB: 52630455645

Tel: 035/433-109

KLASA: 112-01/25-01/2

URBROJ: 2178-2-01-25-1

Bebrina, 14. veljače 2025. godine

Na temelju članka 10. stavka 2. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 04/18 i 12/19) i članka 47. Statuta Općine Bebrina („Službeni vjesnik Brodsko-posavske županije“ broj 02/2018, 18/2019 i 24/2019 i „Glasnika Općine Bebrina“ broj 01/2019, 02/2020 i 4/2021) Općinski načelnik Općine Bebrina donosi

**PLAN PRIJMA U SLUŽBU**

**U JEDINSTVENI UPRAVNI ODJEL OPĆINE BEBRINA U 2025. GODINI**

**(KRATKOROČNI PLAN)**

**Članak 1.**

Ovim Planom prijma u službu u Jedinstveni upravni odjel Općine Bebrina u 2025. godini (u daljnjem tekstu: Plan prijma) utvrđuje se prijam službenika u službu u Jedinstveni upravni odjel Općine Bebrina.

**Članak 2.**

Utvrđuje se stvarno stanje popunjenosti radnih mjesta na neodređeno vrijeme na dan 31. prosinca 2024. godine, te planira potreban broj službenika za prijam u službu na određeno i neodređeno vrijeme.

Tabelarni prikaz stvarnog stanja popunjenosti na neodređeno vrijeme na dan 31. prosinca 2024. godine i planirani broj osoba za rad na određeno i neodređeno vrijeme u Jedinstvenom upravnom odjelu Općine Bebrina nalazi se u privitku ovog Plana prijma i čini njegov sastavni dio.

**Članak 3.**

Riječi i pojmovi koji imaju rodno značenje korišteni u ovom Planu prijma odnose se jednako na muški i ženski rod, bez obzira jesu li korišteni u muškom ili ženskom rodu.

**Članak 4.**

Na temelju Plana prijma, prijam u službu provodi se temeljem javnog natječaja ili oglasa.

**Članak 5.**

Plan prijma provodit će se sukladno sredstvima planiranim u Proračunu Općine Bebrina za tekuću godinu.

**Članak 6.**

Ovaj Plan prijma stupa na snagu danom donošenja, a objavit će se u Glasniku Općine Bebrina.

OPĆINSKI NAČELNIK

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ivan Brzić, mag.ing.silv.univ.spec.

DOSTAVITI:

1. Jedinstveni upravni odjel Općine Bebrina
2. Glasnik Općine Bebrina
3. Pismohrana.

**PLAN PRIJMA U SLUŽBU U JEDINSTVENI UPRAVNI ODJEL OPĆINE BEBRINA**

**U 2025. godini**

|  |  |  |  |  |  |
| --- | --- | --- | --- | --- | --- |
| Naziv radnog mjesta | Stupanj obrazovanja i stručna sprema i potrebno radno iskustvo | Broj sistematiziranih radnih mjesta | Stvarno stanje popunjenosti na neodređeno vrijeme na dan 31.12.2024. | Planirani broj novozaposlenih osoba na neodređeno vrijeme | Planirani broj novozaposlenih osoba na određeno vrijeme |
| **JEDINSTVENI UPRAVNI ODJEL OPĆINE BEBRINA** | | | | | |
| Viši stručni suradnik – voditelj projekta | Sveučilišni diplomski studij ili sveučilišni integrirani prijediplomski i diplomski studij ili stručni diplomski studij društvenih, tehničkih i biotehničkih znanosti  Minimalno jedna godina iskustva na odgovarajućim poslovima | 2 | 0 | 0 | 1 |
| Viši stručni suradnik za projekte i opće poslove | Sveučilišni diplomski studij ili sveučilišni integrirani prijediplomski i diplomski studij ili stručni diplomski studij društvenih, tehničkih i biotehničkih znanosti.  Minimalno jedna godina radnog iskustva na odgovarajućim poslovima | 2 | 0 | 1 | 0 |
| Viši referent za projekte i opće poslove | Sveučilišni prijediplomski studij ekonomije ili stručni prijediplomski studij ekonomije ili stručni kratki studij ekonomije  Minimalno jedna godina iskustva na odgovarajućim poslovima | 2 | 0 | 1 | 0 |
| Komunalni i poljoprivredni redar | Najmanje gimnazijsko srednjoškolsko obrazovanje ili četverogodišnje srednjoškolsko poljoprivredno obrazovanje ili četverogodišnje strukovno srednjoškolsko obrazovanje  Minimalno jedna godina iskustva na odgovarajućim poslovima | 1 | 0 | 1 | 0 |